 Registrikood: 10575428

Kase 1, Järva-Jaani, Järvamaa

E-post: info@hoiulaenu.ee

Telefon: 5073699, 53007279

**MAKSEASUTUSTE JA E-RAHA ASUTUSTE tüüpiliste makseteenuste sõnastik**

**Makseteenused** on isiku poolt majandus- või kutsetegevuses pakutavad järgmised teenused:  
 1) teenused, mis võimaldavad teha sularaha sissemakseid maksekontole ja kõiki maksekonto pidamiseks vajalikke toiminguid;  
 2) teenused, mis võimaldavad sularaha väljavõtmist maksekontolt ja teha kõiki maksekonto pidamiseks vajalikke toiminguid;  
 3) maksetehingu täitmine, sealhulgas rahaliste vahendite ülekandmine makseteenuse pakkuja juures avatud maksekontole;  
 4) maksetehingu täitmine, kui rahalised vahendid on makseteenuse pakkuja kliendile antud laenuna;  
 5) võlaõigusseaduse § 709 lõikes 8 nimetatud makseinstrumentide väljastamine ja maksetehingute vastuvõtmine;  
 6) rahasiire;  
 7) makse algatamise teenus;  
 8) kontoteabe teenus.

**Maksekonto** on kliendi nimel maksetehingute täitmiseks peetav konto.

**Maksetehing** on maksja või maksja nimel algatatud rahaliste vahendite sissemakse, ülekandmine või väljamakse, sõltumata selle aluseks olevast maksja ja saaja vahelisest õigussuhtest.

**Maksja** on isik, kellele on avatud maksekonto ja kes annab maksejuhise maksekonto debiteerimiseks, või kui maksekontot ei ole, isik, kes annab maksejuhise.

**Saaja** on isik, kes on maksejuhise kohaselt soodustatud isik.

 Registrikood: 10575428 Kase 1, Järva-Jaani, Järvamaa E-post: info@hoiulaenu.ee

Telefon: 5073699, 53007279

**Maksejuhis** on igasugune maksetehingu tegemise korraldus, mille maksja annab makseteenuse pakkujale.

**Makseinstrument** on makseteenuse pakkuja ja tema kliendi vahel kokkulepitud isikustatud vahend või toimingute kogum, mida makseteenuse pakkuja klient kasutab maksejuhise algatamiseks.

**Rahalised vahendid** on pangatähed ja mündid ning elektroonilisel kujul edastatav raha makseasutuste seaduse tähenduses.

**Sularaha sisse maksmine** klient maksab sularaha maksekontole sisse.

**Sularaha väljavõtmine** klient võtab oma maksekontolt sularaha välja.

**Debiteerimine** on maksekontol oleva raha hulka vähendavate kannete tegemine.

**Krediteerimine** on maksekontol oleva raha hulka suurendavate kannete tegemine.

**Arvelduspäev** on päev, mil maksja makseteenuse pakkuja on maksetehingu tegemiseks vajalikuks arvelduseks avatud.

**Väärtuspäev** on päev, mil makseteenuse pakkuja debiteerib maksja kontot või krediteerib saaja kontot ja mis on aluseks kontol oleva rahasumma intressi arvutamiseks.

**Leping** on makseteenuste leping ehk maksekonto leping.

**Internetipanga leping** on elektroonilise maksekanali pakkumise leping, mis võimaldab kliendil teha maksetoiminguid interneti teel.

**Kordumatu tunnus** on makseteenuse pakkuja poolt kliendile määratud tähtede ja numbrite kombinatsioon, mille klient esitab teise makseteenuse pakkuja kliendi või tema maksetehingus kasutatava maksekonto üheseks kindlakstegemiseks. Kordumatuks tunnuseks võib olla maksekonto number.

Registrikood: 10575428**** Kase 1, Järva-Jaani, Järvamaa

E-post: info@hoiulaenu .eeTelefon: 5073699, 53007279

**Autentimine** on automaatne toiming, mis võimaldab makseteenuse pakkujal tuvastada kliendi isikusamasuse või konkreetse makseinstrumendi kasutamise õiguse kehtivuse, sealhulgas isikustatud turvaelementide kasutamise.

**Kliendi tugev autentimine** on autentimine, mis põhineb vähemalt kahe teineteisest sõltumatult toimiva ja autentimisandmete konfidentsiaalsust tagava turvaelemendi kasutamisel, mida teab või omab üksnes klient või mida saab omistada üksnes talle.

**Maksekontoga seotud makseteenuse üleviimine** on tarbija käsundiga antava juhise alusel makseteenuste, või tarbija positiivse maksekonto jäägi ülekandmine tema teise makseteenuse pakkuja juures avatud maksekontole koos lepingu ülesütlemisega või ilma selleta.